gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8350, del 30-07-2018 (2018/7467)

RESOLUCIÓ de 23 de juliol de 2018, de la presidenta del Consell d'Administració de Ferrocarrils de la Generalitat Valenciana, per la qual es dóna publicitat al cessament del director de Clients i Accessibilitat de Ferrocarrils de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8350

Data del DOGV
:   30-07-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/7467


Data del document
:   23-07-2018

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * Ferrocarrils de la Generalitat Valenciana

RESOLUCIÓ de 23 de juliol de 2018, de la presidenta del Consell d'Administració de Ferrocarrils de la Generalitat Valenciana, per la qual es dóna publicitat al cessament del director de Clients i Accessibilitat de Ferrocarrils de la Generalitat Valenciana.  
 [2018/7467]  
En compliment del que preveu l'apartat 2 de l'article 3 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, aquesta Presidència, d'acord amb el que estableix l'apartat 3 de l'article seté del Decret 144/1986, de 24 de novembre, del Consell, pel qual s'aprova l'Estatut de l'Entitat Ferrocarrils de la Generalitat Valenciana, resol donar publicitat al cessament, a petició pròpia, i amb efectes del dia 6 de juliol de 2018, del director de Clients i Accessibilitat de Ferrocarrils de la Generalitat Valenciana, Francesc Joaquim Romeu Martí.  
D'acord amb el que estableix l'apartat 2 de l'article 3 del Decret 95/2016, de 29 de juliol, del Consell, és procedent la publicació de la present resolució en el Diari Oficial de la Generalitat Valenciana perquè se'n prenga coneixement.  
   
València, 23 de juliol de 2018.- La presidenta del Consell d'Administració: María José Salvador Rubert.
Diari Oficial de la Generalitat Valenciana


Sumari del DOGV 8297, del 17-05-2018 (2018/4786)

Resolució de 10 de maig de 2018, de la Secretaria Autonòmica de Comunicació, per la qual se citen les persones interessades en el procediment ordinari número 5/000095/2018 per a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8297

Data del DOGV
:   17-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/4786


Organisme emissor
:   Presidència de la Generalitat

Tipus de document
:   Resolució

Resolució de 10 de maig de 2018, de la Secretaria Autonòmica de Comunicació, per la qual se citen les persones interessades en el procediment ordinari número 5/000095/2018 per a comparéixer en la via jurisdiccional.  
 [2018/4786]  
El Tribunal Superior de Justícia de la Comunitat Valenciana, Sala Contenciosa Administrativa, Secció Cinquena, ha reclamat d'aquesta unitat administrativa l'expedient referit al procediment que es descriu:  
  
1. Recurrent: Federación de Asociaciones Culturales Radiotelevisión Adventista España (FACRAE).  
2. Interessats: afectats per la interposició del present recurs en l'expedient administratiu.  
3. Descripció: desestimació presumpta del recurs potestatiu de reposició interposat contra la Resolució de 5 d'abril de 2017, en relació amb sol·licitud de nova convocatòria per a adjudicació llicències televisió digital terrestre d'àmbit local.  
4. Referència del tribunal: procediment ordinari número 5/000095/2018. NIG 46699-28-2-8117-2974254.  
D'acord amb el que preveu l'article 49 de la Llei 29/1998, de 13 de juliol, reguladora de la jurisdicció contenciosa administrativa, s'acorda remetre al tribunal l'expedient de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit de la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Cinquena.  
  
València, 10 de maig de 2018.- El secretari autonòmic de Comunicació: José María Vidal Beltrán.
Diari Oficial de la Generalitat Valenciana


Sumari del DOGV 8343, del 20-07-2018 (2018/6627)

Notificació de la sentència dictada en el procediment de divorci contenciós número 13/2018.
-------------------------------------------------------------------------------------------

### Dades del document

Número de DOGV
:   8343

Data del DOGV
:   20-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6627


Organisme emissor
:   Jutjat de Primera Instància Número 1 de Torrent

Tipus de document
:   Edicte

Notificació de la sentència dictada en el procediment de divorci contenciós número 13/2018. [2018/6627]  
María Belén Jericó Sobrevela, lletrada de l'Administració de justícia, del Jutjat de Primera Instància número 1 de Torrent, faig constar que, en el procediment de divorci número 13/2018, seguit a instàncies de Antoalena Balosache contra Ciprian Radu, s'ha dictat la Sentència de data 3 de juliol de 2018 en la qual s'ha disposat la dissolució per divorci del matrimoni.  
Contra la sentència indicada es pot interposar un recurs d'apel·lació davant de l'Audiència Provincial de València (art. 455, LEC). El recurs s'interposarà per mitjà d'un escrit presentat en aquest jutjat en el termini de vint dies, en el qual s'exposaran les al·legacions en què base la impugnació, a més d'esmentar la resolució contra la qual s'apel·la i les decisions que s'impugnen (art. 458.2 LEC). De conformitat amb el que disposa la disposició addicional quinzena de la Llei orgànica del poder judicial, a l'anunciar-se o preparar-se el recurs assenyalat, s'haurà d'acreditar la constitució d'un depòsit de 50 euros per mitjà del seu ingrés en el compte de depòsits i consignacions d'aquest jutjat.  
I atés que el demandat, Ciprian Radu, es troba en parador ignorat, expedisc aquest edicte a fi que li valga de notificació de forma deguda.  
  
  
Torrent, 4 de juliol de 2018.- La lletrada de l'Administració de justícia: María Belén Jericó SobreVela.
Diari Oficial de la Generalitat Valenciana


Sumari del DOGV 8402, del 15-10-2018 (2018/9024)

Notificació de la sentència dictada en el procediment de divorci contenciós número 162/2018.
--------------------------------------------------------------------------------------------

### Dades del document

Número de DOGV
:   8402

Data del DOGV
:   15-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9024


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment de divorci contenciós número 162/2018. [2018/9024]  
Procediment: família. Divorci contenciós número 162/2018.  
De: Clasina Lamberta Wilhelnina Siegrid Hartogs.  
Procurador: Justo José Cabrera Rovira.   
Contra: Fernando Alberto Casas.  
  
En aquest procediment seguit a instàncies de Clasina Lamberta Wilhelmina Siegrid Hartogs contra Fernando Alberto Casas, s'ha dictat sentència, l'encapçalament i disposotiva de la qual és del tenor literal següent:  
  
«Sentència número 192/2018  
Jutgessa que la dicta: María Luisa Fayos Bonell  
Lloc: Dénia  
Data: 14 de setembre de 2018  
  
Marisa Fayos Bonell, magistrada-jutgessa titular del Jutjat de Primera Instància número 5 dels d'aquesta ciutat i el seu partit, he vist les actuacions de judici de divorci seguides en aquest jutjat i registrades sota el número 162/2018 a instàncies de Clasina Lamberta Wilhelmina Siegrid Hartogs, representada pel procurador dels tribunals Justo Cabrera i actuant sota la direcció tècnica del lletrat Manuel Roura García contra Fernando Alberto Casas declarat en rebel·lia, i atesos els següents.  
  
  
Dispositiva  
Estime la demanda interposada per Clasina Lamberta Wilhelmina Siegrid Hartogs representada per procurador dels tribunals Justo Cabrera que actua sota direcció tècnica de lletrat Manuel Roura García contra Fernando Alberto Casas, declarat en rebel·lia i dispose la dissolució del matrimoni, per causa de divorci, dels expressats cònjuges amb tots els efectes inherents a aquesta declaració.  
  
No es fa especial pronunciament sobre les costes processals causades.  
Lliureu testimoniatge d'aquesta resolució, una vegada siga ferma, i remeteu-la al Registre Civil de Pedreguer, on consta inscrit el matrimoni.  
Notifiqueu aquesta resolució a les parts de forma legal i feu-los saber que en contra cal interposar recurs d'apel·lació davant l'Audiència Provincial d'Alacant en el termini de 20 dies.  
Així, aquesta és la meua sentència, que pronuncie, mane i firme. La jutgessa-magistrada.  
Publicació. L'anterior sentència ha sigut dictada i publicada per la jutgessa que la subscriu, mentre celebrava audiència pública en el dia de la data, de la qual cosa done fe, com a lletrada de l'Administració de justícia.»  
Atés que la part demandada, Fernando Alberto Casas, es troba en parador ignorat, s'expedeix aquest edicte a fi que li servisca de notificació de forma deguda.  
  
Dénia, 14 de setembre de 2018.- La lletrada de l'Administració de justícia: Paloma Viñas Tormo.
Diari Oficial de la Generalitat Valenciana


Sumari del DOGV 8217, del 22-01-2018 (2017/12244)

Informació pública de l'expedient d'ocupació de terrenys de la via pecuària Camí de Torrevieja en el terme municipal de Guardamar del Segura, amb motiu de renovació d'una canonada de reg.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8217

Data del DOGV
:   22-01-2018

Secció del DOGV
:   V. ANUNCIS - C) ALTRES ASSUMPTES

Número del document
:   2017/12040


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'ocupació de terrenys de la via pecuària Camí de Torrevieja en el terme municipal de Guardamar del Segura, amb motiu de renovació d'una canonada de reg. [2017/12543]  
Als efectes previnguts en l'article 34 de la Llei 3/2014, d'11 de juliol, de vies pecuàries de la Comunitat Valenciana, i de l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública l'expedient FOCUPAVP 40/2005 d'ocupació de terrenys de la via pecuària Camí de Torrevieja en el terme municipal de Guardamar del Segura, amb motiu de renovació de canonada de reg sol·licitat pel José Antonio Perelló Rodríguez.  
Cosa que es fa pública perquè puga ser examinat l'expedient en l'oficina de la Direcció Territorial d'Agricultura, Medi Ambient, Canvi Climàtic i Desenvolupament Rural d'Alacant, sítia al carrer Professor Manuel Sala, número 2, segona planta (en horari de 09.00 a 14.30 hores, de dilluns a divendres) i formular les al·legacions que crega oportunes en el termini d'un mes, a partir de la publicació d'aquest anunci.  
  
  
Alacant, 16 de novembre de 2017.- La directora territorial: Carmen Catalá Galván.
Diari Oficial de la Generalitat Valenciana


Sumari del DOGV 8361, del 14-08-2018 (2018/7699)

Notificació de la sentència dictada en el procediment ordinari número 947/2017.
-------------------------------------------------------------------------------

### Dades del document

Número de DOGV
:   8361

Data del DOGV
:   14-08-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7699


Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Notificació de la sentència dictada en el procediment ordinari número 947/2017. [2018/7699]  
Procediment: procediment ordinari número 947/2017.  
De: Unoe Bank, SA.  
Procuradora: María Pilar Sanz Yuste.  
Contra: Juan Manuel Maestro Jurado.  
  
Fernando Puig Gómez, lletrat de l'Administració de justícia i del Jutjat de Primera Instància número 5 de Castelló de la Plana, faig saber que, en el procediment de referència de judici ordinari número 947/2017, seguit a instàncies de Unoe Bank, SA, representada per la procuradora María Pilar Sanz Yuste contra Juan Manuel Maestro Jurado per reclamació d'una quantitat, s'ha dictat la resolució de Sentència número 97/2018, de data 2 de juliol de 2018, la dispositiva de la qual literalment és la següent:  
  
«Dispositiva  
Estime la demanada interposada per la procuradora María del Pilar Sanz Yuste, en nom i representació de la mercantil Unoe Bank, SA, contra Juan Manuel Maestro Jurado i condemne la part demandada a pagar, a la part actora, la suma de set mil set-cents setanta-dos euros amb dènou cèntims d'euro (7.772,19 euros), més els interessos moratoris al tipus remuneratori estipulat del 12,50 % des del tancament del compte, el 21 d'abril de 2016.  
Amb expressa imposició de costes processals a la part demandada.  
Notifiqueu aquesta resolució a les parts i feu-los saber que es pot interposar un recurs d'apel·lació davant de l'Audiència Provincial de Castelló de la Plana, a presentar en aquest jutjat en el termini de vint dies a partir de la notificació corresponent, de conformitat amb l'article 455 de la Llei d'enjudiciament civil. Subjecte al pagament de la taxa legalment establida.  
Aquesta és la meua sentència, de la qual s'expedirà un testimoniatge perquè s'unisca a les actuacions, que pronuncie, mane i firme.»  
I atés que s'ignora el parador de Juan Manuel Maestro Jurado, s'estén aquest edicte perquè servisca de cèdula de notificació.  
  
  
Castelló de la Plana, 30 de juliol de 2018.- El lletrat de l'Administració de justícia: Fernando Puig Gómez.
Diari Oficial de la Generalitat Valenciana


Sumari del DOGV 8396, del 03-10-2018 (2018/8936)

Informació pública de l'acord de dissolució de la cooperativa i el nomenament dels liquidadors.
-----------------------------------------------------------------------------------------------

### Dades del document

Número de DOGV
:   8396

Data del DOGV
:   03-10-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/8936


Organisme emissor
:   Aim Telecomunicaciones, SCOOP V.

Tipus de document
:   Anunci

Informació pública de l'acord de dissolució de la cooperativa i el nomenament dels liquidadors. [2018/8936]  
S'informa per a general coneixement que la cooperativa AIM Telecomunicacions, Cooperativa Valenciana, en Assemblea general celebrada en data 18 de setembre de 2018, en el seu domicili social siti al carrer Francesc Ferrer Pastor, número 2, 2º, 7ª, de la Font d'en Carrós, va adoptar, entre altres, l'acord de dissolució de la cooperativa i el nomenament dels liquidadors amb facultats per a realitzar les gestions d'inscripció dels acords en el Registre Valencià de Cooperatives, publicitat de l'acord i liquidació de la cooperativa.  
  
Nota: la documentació relativa als dits acords es troba depositada en el domicili social a disposició dels interessats.  
  
La Font d'en Carrós, 18 de setembre de 2018.- El president: Charly William Montero Dioses.
Diari Oficial de la Generalitat Valenciana


Sumari del DOGV 8374, del 03-09-2018 (2018/8169)

Oferta d'ocupació pública per a l'any 2018.
-------------------------------------------

### Dades del document

Número de DOGV
:   8374

Data del DOGV
:   03-09-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/8169


Data del document
:   28-08-2018

Organisme emissor
:   Ajuntament de Benicàssim

Tipus de document
:   Anunci

Anàlisi jurídica

 Descriptors 

:   * Benicàssim
    * concurs administratiu

Oferta d'ocupació pública per a l'any 2018. [2018/8169]  
Per Decret de l'Alcaldia núm. 2513, de data 23 de juliol de 2018, en relació amb l'oferta d'ocupació pública de l'Ajuntament de Benicàssim per a l'any 2018, s'ha adoptat la resolució següent:  
  
Aprovar l'oferta d'ocupació pública de l'Ajuntament de Benicàssim per a l'any 2018 de la següent manera:  
  
Funcionaris/àries de carrera:  
  
Publicar l'OOP de l'any 2018 en el BOP de Castelló, en el DOGV i en el tauler d'anuncis municipal, i traslladar-la a la Junta de Personal i als delegats de Personal.  
  
Cosa que es fa pública als efectes oportuns.  
  
Benicàssim, 28 d'agost de 2018.- L'alcaldessa: Susana Marqués Escoín.
Diari Oficial de la Generalitat Valenciana


Sumari del DOGV 8261, del 26-03-2018 (2018/3026)

Extracte de la Resolució de 15 de març de 2018, de la Conselleria d'Educació, Investigació, Cultura i Esport, per la qual es convoquen per a l'exercici 2018 subvencions a la producció editorial.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8261

Data del DOGV
:   26-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3026


Data del document
:   15-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 15 de març de 2018, de la Conselleria d'Educació, Investigació, Cultura i Esport, per la qual es convoquen per a l'exercici 2018 subvencions a la producció editorial. [2018/3026]  
BDNS (identif.): 390936.  
De conformitat amb el que preveuen els articles 17.3 b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran optar a esta subvenció totes les empreses del sector editorial, ja siguen persones físiques o jurídiques, que tinguen com a activitat l'edició de llibres a la Comunitat Valenciana i la producció de les quals siga comercialitzada a través de llibreries.  
  
Segon. Objecte  
Subvencions en règim de concurrència competitiva a la producció editorial en valencià i en castellà.  
  
Tercer. Bases reguladores  
Ordre 84/2016, de 12 de desembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions a la producció editorial (DOGV 7936, 14.12.2016)  
  
Quart. Quantia  
424.773,60 euros.  
  
Cinqué. Termini de presentació de sol·licituds  
Vint dies naturals a comptar del següent al de la publicació de l'extracte d'aquesta resolució en el Diari Oficial de la Generalitat Valenciana.  
  
València, 15 de març de 2018.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8287, del 04-05-2018 (2018/3827)

Notificació de la sentència dictada en el procediment ordinari número 251/2015.
-------------------------------------------------------------------------------

### Dades del document

Número de DOGV
:   8287

Data del DOGV
:   04-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3827


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el procediment ordinari número 251/2015. [2018/3827]  
Edicte que dicta el lletrat de l'Administració de justícia Enrique Ferri Borrás  
Part demandant: Comunitat de Propietaris Edifici Aguamar.  
Part demandada: herència jacent de Milagros Moncho Sendra.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanda interposada per la procuradora Inmaculada Barber Aparisi en la representació de la Comunitat de Propietaris de l'Edifici Guardamar I de la platja de Daimús, contra l'herència jacent de Milagros Moncho Sendra, declarada en rebel·lia, la condemne a satisfer a l'actora la quantitat de 6.298.65 euros amb els interessos legals.  
  
L'actora es considera com a desistida respecte del codemandat Alberto Chiva Moncho.  
Les costes processals s'imposen a la part demandada, l'herència jacent de Milagros Moncho Sendra.  
Notifiqueu aquesta resolució a les parts i feu-los saber que en contra es pot interposar recurs d'apel·lació.  
Així, aquesta és la meua sentència, de la qual es portarà testimoniatge a les actuacions, que, jutjant definitivament en primera instància, pronuncie, mane i firme.»  
  
Atés que es desconeix el domicili o residència actuals de la part demandada, per resolució de hui, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el tauler d'anuncis del Jutjat i en el Diari Oficial de la Generalitat Valenciana per a dur a efecte la diligència de notificació de la sentència.  
  
Gandia, 20 de desembre de 2017.- El lletrat de l'Administració de justícia: Enrique Ferri Borrás.
Diari Oficial de la Generalitat Valenciana


Sumari del DOGV 8352, del 01-08-2018 (2018/7108)

Informació pública de la modificació puntual del Pla general d'ordenació urbana.
--------------------------------------------------------------------------------

### Dades del document

Número de DOGV
:   8352

Data del DOGV
:   01-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7108


Data del document
:   27-07-2018

Organisme emissor
:   Ajuntament de Vila-real

Tipus de document
:   Anunci

Descriptors 

:   * Vila-real
    * pla d'urbanisme
    * administració local

Informació pública de la modificació puntual del Pla general d'ordenació urbana. [2018/7108]  
Informació pública de la modificació puntual del Pla general municipal d'ordenació urbana de Vila-real: supressió vial UE 6, UE I-19 i UE I-20 i modificació dels articles 245.3.d) i 245.4.c) de les normes urbanístiques del Pla general i de l'article 3 apartat d i article 4 apartats a) i d) de la normativa urbanística de l'homologació del sòl urbanitzable de la carretera d'Onda.  
El Ple de l'Ajuntament, en la sessió celebrada el dia 26 de juny de 2018, va acordar sotmetre a informació pública durant un termini de quaranta-cinc dies l'expedient de modificació puntual del Pla general municipal d'ordenació urbana de Vila-real, relatiu a supressió vial UE 6, UE I-19 i UE I-20 i modificació dels articles 245.3.d) i 245.4.c) de les normes urbanístiques del Pla general i de l'article 3 apartat d i article 4 apartats a) i d) de la normativa urbanística de l'homologació del sòl urbanitzable de la carretera d'Onda, amb la finalitat que durant el termini indicat puguen formular-se al·legacions contra aquest.  
  
Durant el termini d'informació pública es podrà consultar el document en l'adreça electrònica urbanisme.vila-real.es i en la 3a planta de l'Ajuntament de Vila-real.  
  
Vila-real, 16 de juliol de 2018.- L'alcalde: José Benlloch Fernández.